JY LEES NOU Piesangkoekblokkies
Hierdie koek word soos brownies gebak totdat dit buite-om bros maar binne nog effens klam is.
Lewer 18 blokkies | Voorbereityd: 20 minute | Gaarmaaktyd: 35 minute
• 2 koppies ligbruinsuiker
• 3 ryp piesangs, fyngedruk
• 2½ koppies koekmeel
• ½ koppie pekan- of haselneute
• ½ koppie sjokoladestukkies
1. Voorverhit die oond tot 175 °C. Voer 'n 22 x 33 cm-koekpan met bakpapier uit.
2. Smelt die botter in 'n pan totdat dit begin borrel en verbruin. Verwyder dadelik van die hitte – dit moet nie te donker raak nie.
3. Klits die suiker en botter goed saam en meng dan die piesang, vanielje en eiers daarby in tot goed gemeng. Sif die meel en sout by en vou dit deur die mengsel tot goed gemeng. Roer die neute en sjokolade deur.
4. Skraap die beslag in die voorbereide koekpan uit en maak dit bo-op gelyk. Bak vir ongeveer 35 minute tot goudbruin en haal dan uit die oond.
5. Laat dit eenkant staan om heeltemal af te koel. Keer die koek dan uit en sny in blokkies. Dit sal teen kamertemperatuur 4 dae in 'n lugdigte houer hou. Jy kan die koekblokkies ook vries.